ועדת הכספים, כנסת 20, פרוטוקול מספר 48, 2015-07-27 12:35

משה גפני: אני עובר לסעיף הבא בסדר היום ואחרי כן נחזור לחוק הקודם של עידוד מחקר ופיתוח בתעשייה.

משה גפני: עכשיו אנחנו עוסקים בהצעת חוק הפיקוח על שירותים פיננסיים (קופות גמל) (תיקון מס' 12), התשע"ה-2015.

משה גפני: דורית, תסבירי בקצרה כי אנחנו רוצים לפצל חלק מהחוק.

<דורית סלינגר: הצעת החוק מטפלת כמובן בפן הצרכני והתחרותי של תחום החיסכון הפנסיוני.

<דורית סלינגר: היא נוגעת במספר היבטים ששייכים לצרכן עצמו, מתוך כוונה לבוא ולהגדיל את החיסכון הפנסיוני שלו ולהוזיל לו עלויות, להסיר חסמים שונים שקיימים שמביאים אולי להעדפות שהן לא ענייניות לגבי אותו חיסכון של הפרט עצמו שמחליט לגביו מעסיק.

<דורית סלינגר: הצעת החוק באה ומפשטת הגדרות ומסדרת את התקנונים בצורה יותר ברורה ושמאפשרת תחרות.

<דורית סלינגר: היא מאפשרת לחשבונות לא פעילים שקיימים, לצרף אותם לחשבונות פעילים על מנת לרכז את כל החיסכון הפנסיוני לפרט, על מנת להוזיל לו את העלויות, גם הכיסוי הביטוחי וגם דמי הניהול עצמם.

<דורית סלינגר: היא מטפלת בנושא של איך ניגשים בצורה עצמאית, אם מישהו רוצה לגשת בצורה עצמאית, לרכוש תכנית פנסיונית מסוימת.

<דורית סלינגר: לכן המכלול השלם של הדברים האלה מיועד בין היתר גם לגוון את התחרות בהצעת מוצרים חדשים על ידי שחקנים שקיימים בשוק אבל קיימים בצורה מינורית יותר ואלה קופות הגמל.

<דורית סלינגר: כלומר, להפוך מקופת גמל לא משלמת לקופת גמל משלמת.

<דורית סלינגר: אנחנו כמובן נרחיב בדיונים.

באסל גטאס: את מדברת על מכלול החוק.

<דורית סלינגר: אני מדברת על המכלול.

משה גפני: כן.

משה גפני: על הכול

<דורית סלינגר: אמרתי למה הוא נוגע.

משה גפני: אבל היא תהיה כאן בעזרת השם.

משה גפני: נכון?

משה גפני: את לא נוסעת לחוץ לארץ.

<דורית סלינגר: אני לא נוסעת.

משה גפני: גם אני לא נוסע.

<דורית סלינגר: אלה פחות או יותר עיקרי החוק.

משה גפני: ראשית, אני רוצה לברך אותך מכיוון שזאת פעם ראשונה ששנינו נפגשים בוועדת הכספים כשאני היושב ראש.

משה גפני: נפגשנו כבר כמה פעמים.

משה גפני: אני מברך אותך בעבודה שלך ואני יודע שאת עושה עבודה מצוינת.

משה גפני: אני אשמח לעבוד אתך יחד עם כל חברי הוועדה.

אראל מרגלית: הברכות האלה, זה דבר יוצא דופן.

אראל מרגלית: הוא לא אומר את זה לרוב הפקידים הבכירים.

מיקי לוי: הפתיח היה מעניין- פעם ראשונה שאני נפגש אתך כיושב ראש ועדת הכספים.

משה גפני: יש הומור של ועדת הכספים בקדנציה הנוכחית וגם את זה צריך ללמוד.

משה גפני: הממונה על שוק ההון צריכה להכיר את הבדיחות כאן.

<קריאה: כשמסייעים לצרכנים, בוודאי צריך לתת מחמאות.

משה גפני: אנחנו ביקשנו משהו והם ביקשו משהו.

משה גפני: אנחנו ביקשנו לפצל את סעיף 6(2) שמדבר על כך שרשאי עמית על אף ההוראות לפי פסקה (1) – תקני אותי אם אני טועה – למשוך כספים מקופת גמל לחיסכון.

משה גפני: זה עומד להסתיים.

<שגית אפיק: כבר הסתיים ב-1 ביולי.

משה גפני: אדם יכול למשוך את הכספים.

<שגית אפיק: עמוד 873, פסקה (2) למטה.

מיקי רוזנטל: הוא יכול לקבל את הכסף בלי מס.

משה גפני: נכון.

משה גפני: אני אישרתי את זה בקדנציה הקודמת שלי.

<שגית אפיק: לא אישרת.

<שגית אפיק: אתה יזמת.

משה גפני: יזמתי את זה.

משה גפני: כן.

משה גפני: אני רוצה לבקש ממך שתהיי לארג'ית כלפינו וכדי שמחר נביא את זה, תעלי את זה ל-8,000 שקלים.

מיקי רוזנטל: אגב, כמה אנשים באמת משכו את הכסף בפועל בתקופה הזאת?

מיקי רוזנטל: יש לכם מושג?

<קריאה: לא הרבה.

מיקי רוזנטל: למה?

מיקי רוזנטל: לא פרסמתם את זה מספיק?

<דורית סלינגר: פרסמנו את זה.

<דורית סלינגר: זה הופיע לכל אחד במכתבים של חברות הביטוח.

<דורית סלינגר: כולם קיבלו יידוע וכולם מיודעים.

<דורית סלינגר: זאת אחת הסיבות שאנחנו מבקשים למשוך את זה הלאה.

רחל עזריה: המסקנה היא שאף אחד לא קורא את הדפים של חברות הביטוח.

<דורית סלינגר: אנחנו נפעל בדרכים אחרות.

<דורית סלינגר: אנחנו שוקלים עידוד אחר.

מיקי רוזנטל: נעשה איזה עידוד אחר כדי שאנשים ייקחו את הכסף שלהם.

מיקי רוזנטל: הרי זה משהו לא הגיוני.

משה גפני: בסדר.

משה גפני: תחשבי עד מחר.

משה גפני: תהיי לארג'ית כלפינו ושנהיה נחמדים כלפי הציבור.

זהבה גלאון: מי שכבר הוציא את ה-7,000?

משה גפני: יוכל להוסיף עוד אלף.

<שגית אפיק: לא.

<שגית אפיק: אי אפשר להוציא חלקית.

<שגית אפיק: אם היה לך עד 7,000, יכולת למשוך.

<שגית אפיק: אם היה לך 7,005 שקלים, לא יכולת.

<שגית אפיק: עכשיו אם הסכום יהיה 8,000 שקלים, תוכל למשוך את ה-7,005 שקלים.

מיקי לוי: הייתי מעוניין שהוא יצרף את זה לחשבון אחר שלו ולא יתחיל לבזבז את הכסף הזה.

מיקי רוזנטל: את זה אתה לא יכול לעשות בחוק הזה.

משה גפני: מה זה לבזבז?

משה גפני: המדינה לא צריכה להיות כזאת רגולטור בתוך מה שקורה אצל האנשים.

משה גפני: אנחנו לא מדברים על יותר מזה.

זהבה גלאון: הוא מבקש אופציה.

משה גפני: כאופציה, הוא יכול לעשות את זה.

מיקי לוי: היא קיימת.

רחל עזריה: מה האופציה הקיימת?

מיקי לוי: אני אסביר.

מיקי לוי: אם יש לי שתי תכניות ואחת מהן כבר רצה ויש לה יתרון, למה אני אקח את הכסף ואבזבז אותו.

מיקי רוזנטל: חברת הביטוח לא תסכים.

מיקי רוזנטל: זה מעניק לה זכויות.

משה גפני: הבנתי.

משה גפני: אופציה זה בסדר.

מיקי רוזנטל: הלוואי.

מיקי רוזנטל: אני מאוד בעד.

מיקי רוזנטל: זה טוב.

מיקי לוי: אני רוצה זכויות לאזרחים.

<שגית אפיק: היום הוא לא יכול להעביר את זה לקופת גמל?

מיקי רוזנטל: בלי הזכויות.

<שגית אפיק: אבל גם כך אין זכויות.

<דורית סלינגר: זאת קופת גמל.

<שגית אפיק: בדיוק.

<שגית אפיק: אין זכויות.

מיקי רוזנטל: הכסף מחכה סגור איקס שנים?

<דורית סלינגר: כן.

מיקי רוזנטל: הכסף הזה משוחרר.

מיקי רוזנטל: אם אני מעביר את זה, אני מאבד זכויות.

<דורית סלינגר: לא.

<דורית סלינגר: אתה משלם מס.

<דורית סלינגר: אתה אומר שבפטור ממס תוציא את הכסף, תעביר את זה אם יש אופציה, אם יש לך קופת גמל נוספת להעביר אליה.

מיקי רוזנטל: נכון.

<קריאה: אין מניעה להעביר את הכסף לקופה אחרת.

<קריאה: לא צריך לשם כך שום שינוי של חוק.

<קריאה: זאת רגולציה קיימת.

מיקי רוזנטל: אבל אני מדבר על הזכויות.

מיקי רוזנטל: לכסף הזה יש זכויות?

<קריאה: לא.

<קריאה: אין לו.

<קריאה: מדובר על כספים בקופות גמל שהם כספים הוניים בלבד.

<קריאה: סכום הכסף שיש בקופה, זאת הזכות שיש לך.

<קריאה: 6,000 שקלים, יש לך 6,000 שקלים.

משה גפני: הוא מדבר על הפטור מס.

<קריאה: ואז מה, לנייד אותו ולשמור על הפטור?

<קריאה: זה מחמיץ את התכלית.

משה גפני: אנחנו לא נכנסים לעומק העניין.

משה גפני: אומרים חברי הוועדה ומציע חבר הכנסת מיקי לוי, ואנחנו מצטרפים אליו, שתהיה גם אופציה והאופציה הזאת תהיה רק לגבי הפטור ממס.

משה גפני: הכסף הזה יעבור לקופת גמל.

<דורית סלינגר: נשמור לו את הפטור.

<שגית אפיק: זאת אומרת, על ה-7,000 שקלים האלה גם בעוד 15 שנים, כשהוא יצא לגיל פרישה וימשוך, אתה עדיין תיתן לו.

מיקי רוזנטל: זה יעודד אנשים לחסוך.

מיקי רוזנטל: אתם צריכים לשמוח כי זה מעודד אנשים לחסוך כסף.

<צור גינת: רשות המסים.

<צור גינת: אני מזכיר שאין כאן שאלה של פטור מס אלא הייתה שאלה של העלות של דמי הניהול.

<צור גינת: מאחר ודמי הניהול גבוהים, הכסף נגמר.

<צור גינת: אם תשאיר לו את הכסף, לא יהיה לו - - -

מיקי רוזנטל: נכון.

מיקי רוזנטל: את כל זה אנחנו יודעים.

<צור גינת: לכן אתה לא רוצה שהוא ישאיר את הכסף.

מיקי רוזנטל: לא, אבל אנחנו רוצים שהוא יעביר אותו לתכנית אחרת בה הוא יחסוך כסף.

מיקי רוזנטל: שהוא ימשיך לחסוך ולא יבזבז את הכסף.

<צור גינת: כשהוא מעביר את הכסף, הוא מעביר כסף לכאורה אחרי מס.

<צור גינת: על זה אתה מדבר.

מיקי רוזנטל: נכון.

<צור גינת: יש מנגנון שהוא יכול לבקש להפקיד את הכסף מחדש בקופה.

מיקי רוזנטל: עזוב.

מיקי רוזנטל: אנשים לא לוקחים את הכסף, אז הם יבקשו פטור?

מיקי רוזנטל: באמת.

מיקי לוי: אדוני היושב ראש, אני שואל את דורית כי אני לא יודע.

מיקי לוי: אולי באפשרות הצלבה היום, נגיד יש לי שלוש תכניות ורק אחת פעילה.

<דורית סלינגר: קופות גמל.

מיקי לוי: קופות גמל.

מיקי לוי: את יכולה לבוא ולומר לי בוא נעביר את השתיים שלא פעילות או את האחת, שיהיה לנו קל, שלא פעילה לזאת שפעילה כדי שדמי הניהול לא יאכלו לי אותה.

מיקי רוזנטל: רק עם הזכויות של הפטור ממס.

<דורית סלינגר: אנחנו נבדוק את זה.

משה גפני: אני מציע כדלהלן.

משה גפני: הייתה הצעה של חבר הכנסת מיקי לוי שנשמעת הגיונית.

מיקי רוזנטל: היא הצעה טובה מאוד.

משה גפני: נכון.

משה גפני: אני לא יכול להגיד על איש יש עתיד שההצעה שלו טובה מאוד.

מיקי רוזנטל: אפילו שזה בא ממיקי לוי, זה טוב.

משה גפני: מיקי לוי, בסדר, אבל עוד יגידו שאמרתי על יש עתיד טובה מאוד.

משה גפני: טובה.

משה גפני: הצעה טובה ואני מבקש לקחת אותו ברצינות כי הוא איש רציני.

משה גפני: אנחנו מצטרפים להצעה הזאת.

משה גפני: אני מציע באותה הזדמנות שתהיו לארג'ים ותעלו מ-7,000 ל-8,000 שקלים.

משה גפני: תנו מחר תשובה.

<קריאה: מצב דומה קיים בקרנות הפנסיה.

מיקי לוי: חיים כץ סחט אותי בעוד אלף והגענו ל-7,000 שקלים.

משה גפני: ואני לא אסחט?

משה גפני: כך נראה לך?

מיקי רוזנטל: ואני עוד לא הוצאתי מילה.

משה גפני: אם לא תגידו בסדר, הוא יגיד 9,000.

משה גפני: עדיף שתסכימו ל-8,000 שקלים.

באסל גטאס: קיים מצב דומה גם בקרנות הפנסיה.

משה גפני: אנחנו ביקשנו לפצל את זה.

משה גפני: דורית ביקשה לפצל גם את סעיף 4 ו-5.

משה גפני: נכון?

<דורית סלינגר: כן.

מיקי רוזנטל: המשך הפטור.

משה גפני: כן.

משה גפני: אלה דברים טכניים שאנחנו נדון עליהם מחר.

משה גפני: אנחנו לא דנים עכשיו אלא מבקשים רק לפצל את סעיף 4, 5 ו-6(2).

משה גפני: מי בעד אישור הפיצול?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הפיצול אושר.

משה גפני: תודה רבה.

משה גפני: נתראה מחר בעזרת השם.

משה גפני: תנו תשובה חיובית.